**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Axa prioritară 2 - *Îmbunătăţirea situaţiei tinerilor din categoria NEET***

**Obiectivul tematic 8: *Promovarea unor locuri de muncă durabile și de calitate și sprijinirea mobilității lucrătorilor (Regulamentul (UE) nr. 1304/2013, art 3, alin 1, a)***

**Prioritatea de investiții 8.ii: *Integrarea durabilă pe piața forțelor de muncă a tinerilor, în special a celor care nu au un loc de muncă, care nu urmează studii sau cursuri de formare, inclusiv a tinerilor care se confruntă cu riscul excluziunii sociale și a tinerilor din comunitățile marginalizate, inclusiv prin implementarea garanției pentru tineri***

**Obiectivul specific: 2.1:** Creșterea ocupării tinerilor NEET șomeri cu vârsta între 16 - 24 ani, înregistrați la Serviciul Public de Ocupare, cu rezidența în regiunile eligibile

**GHIDUL SOLICITANTULUI - CONDIȚII SPECIFICE**

**Măsuri pentru tinerii NEET - Mobilitate și subvenții angajatori**

***AP 2/ PI 8.ii/ OS 2.1***

**versiune de lucru**

*Ianuarie 2017*

Ianuarie 2017

**CUPRINS**

[**1.1** **Context național** 3](#_Toc471218742)

[**1.1.1** **Șomajul în rândul tinerilor din România – date esențiale** 3](#_Toc471218743)

[**1.1.2 Înregistrarea, profilarea și monitorizarea tinerilor NEET de către Agențiile Județene pentru Ocuparea Forței de Muncă AJOFM** 4](#_Toc471218744)

[**1.2 Axa prioritară, prioritatea de investiții, obiectiv specific, rezultat așteptat** 8](#_Toc471218745)

[**1.3 Tipul apelului de proiecte și perioada de depunere a propunerilor de proiecte** 8](#_Toc471218746)

[**1.4 Acțiunile sprijinite în cadrul apelului** 9](#_Toc471218747)

[**1.4.1. Teme secundare FSE** 10](#_Toc471218748)

[**1.4.2 Teme orizontale** 10](#_Toc471218749)

[**1.6 Durata proiectului** 10](#_Toc471218750)

[**1.7 Grup țintă** 10](#_Toc471218751)

[**1.10 Valoarea maximã a proiectului, rata de cofinanțare** 12](#_Toc471218752)

[**1.10.1 Valoarea maximã a proiectului** 12](#_Toc471218753)

[**1.10.2 Cofinanțarea națională (cofinanțarea publică și cofinanțarea proprie)** 12](#_Toc471218754)

[**CAPITOLUL 2. Reguli pentru acordarea finanțării** 13](#_Toc471218755)

[**2.1 Eligibilitatea solicitantului/ partenerilor** 13](#_Toc471218756)

[**2.2. Eligibilitatea proiectului** 13](#_Toc471218757)

[**2.3. Încadrarea cheltuielilor** 14](#_Toc471218758)

[**CAPITOLUL 3. Completarea cererii de finanțare** 16](#_Toc471218759)

[**CAPITOLUL 4. Procesul de evaluare și selecție a proiectelor** 16](#_Toc471218760)

[**CAPITOLUL 5. Depunerea și soluționarea contestațiilor** 16](#_Toc471218761)

[**CAPITOLUL 6. Contractarea proiectelor – descrierea procesului** 16](#_Toc471218762)


[**CAPITOLUL 7. Anexe** 16](#_Toc471218763)

**CAPITOLUL 1. Informații despre apelul de proiecte**

## **Context național**

## **Șomajul în rândul tinerilor din România – date esențiale**

Conform Institutulului Național de Statistică (INS) șomajul în rândul tinerilor a atins cel mai ridicat nivel în ultimul trimestru din 2015, în timp ce rata de ocupare a populației în vârstă de 20-64 de ani a fost 66,1%, la o distanță de 3,9 puncte procentuale față de ținta națională de 70% stabilită potrivit Strategiei Europa 2020. Rata de ocupare a populației în vârstă de muncă (15‐64 ani) a fost de 61,4%, în scădere față de trimestrul anterior cu 1,8 puncte procentuale.





Conform OUG 60/2016, tânărul NEET este tânărul cu vârsta cuprinsă între 16 și 24 de ani care nu are loc de muncă, nu urmează o formă de învățământ și nu participă la activități de formare profesională. Tinerii care au părăsit sistemul de învățământ și formare și se află în căutarea unui loc de muncă se pot confrunta cu obstacole semnificative, datorate unei varietăți ample de motive. În plus, criza economică și financiară a dus la cote de șomaj foarte ridicate în cadrul acestui grup. FSE alocă resurse însemnate pentru a-i ajuta să facă primii pași pe piața muncii.

România înregistrează disparități regionale semnificative în privința șomajului în rândul tinerilor NEET.

|  |  |  |  |  |  |
| --- | --- | --- | --- | --- | --- |
| % NEET Regiune | 2011 | 2012 | 2013 | 2014 | 2015 |
| Sud-Vest Oltenia | 14.2 | 13.5 | 15.3 | 14.4 | 18.3 |
| Sud-Est | 22.2 | 21.1 | 22.1 | 22.4 | 25.4 |
| Centru | 28.4 | 24.5 | 22.3 | 25.1 | 28.2 |
| Vest | 12.4 | 14.0 | 13.9 | 14.8 | 12.7 |
| Sud - Muntenia | 22.9 | 22.6 | 23.3 | 22.5 | 23.5 |
| Nord-Vest | 14.1 | 12.5 | 13.1 | 12.3 | 14.8 |
| Nord-Est | 13.6 | 13.3 | 11.9 | 11.1 | 10.4 |
| Bucuresti - Ilfov | 11.1 | 12.7 | 14.2 | 15.0 | 12.6 |
| Romania | 17.5 | 16.8 | 17.0 | 17.0 | 18.1 |

*Sursa: Eurostat*

Pentru a îmbunătăți situația tinerilor NEET și a facilita tranziția către piața muncii, la nivel național se va acționa pe trei paliere: educație, formare, ocupare. Proiectele competitive care vor fi finanțate prin prezentul apel vizează formarea și ocuparea.

## **1.1.2 Înregistrarea, profilarea și monitorizarea tinerilor NEET de către Agențiile Județene pentru Ocuparea Forței de Muncă AJOFM**

Pentru a putea beneficia de măsuri active de ocupare finanțate din Fondul Social European 2014-2020, tinerii NEET trebuie să fie înregistrați la Serviciul Public de Ocupare (SPO), respectiv la Agenția Județeană pentru Ocuparea Forței de Muncă (AJOFM).

Grupul țintă pentru proiectele finanțate în cadrul prezentului apel va fi mobilizat din bazele de date AJOFM, în baza unui acord cadru pe care beneficiarii proiectelor selectate îl vor semna cu agențiile județene pe teritoriul cărora acționează. În prezent, Agenția Națională pentru Ocuparea Forței de Muncă (ANOFM) operează Registrul electronic al tinerilor NEET, organizat în două submodule:

1. *Registrul NEET inactivi, neînregistrați la SPO* – conține informații legate de potențiali NEET care sunt în fondul de date ca urmare a prelucrărilor electronice. Registrul NEET inactivi este, așadar, o bază de date extrasă din sistemul eCardProfessional ™ vers. 2.0 (sistemul informatic expert al SPO), pe baza intersectării mai multor baze de date administrative (evidența populației, educație, șomaj). Persoanele sunt identificate prin CNP iar informațiile disponibile permit localizarea acestora în teritoriu. Această bază de date reprezintă punctul de plecare pentru activitatea de identificare efectivă în teren a tinerilor și mobilizarea lor în vederea înregistrării la SPO, prin proiectul național implementat de ANOFM. Registrul NEETs inactivi se actualizează periodic, în baza schimburilor de date realizate ca urmare a protocoalelor semnate inter-instituțional.
2. *Registrul NEET șomeri, înregistrați la SPO* - conține informații despre tineri înregistrați la SPO. Registrul conţine pentru fiecare tânăr informații detaliate cu privire la studiile, competențele, aptitudinile și interesele acestuia. Acest registru se actualizează permanent, pe măsură ce tinerii sunt înregistrați / ies din evidența SPO. Acest registru este utilizat pentru identificarea grupului țintă pentru proiectele și programele având ca obiectiv furnizarea de măsuri active de ocupare.

Tinerii înregistrați la ANOFM beneficiază de servicii de profilare, în urma cărora sunt încadrați în una dintre cele patru categorii din punct de vedere al ocupabilității, respectiv: ușor, mediu, greu și foarte greu ocupabili. De asemenea, tinerii NEETs înregistrați la SPO beneficiază de servicii de infomare și consiliere, inclusiv de informații cu privire la opțiunile pe care le au în legătură cu viaţa lor profesională. Toate aceste servicii sunt realizate în cadrul proiectului național implementat de ANOFM dedicat tinerilor NEETs.


SPO folosesc în procesul de monitorizare a evoluției tânărului atât pe parcursul, cât și după implicarea într-un program de măsuri active, menit să scadă tendința de abandon și să crească șansele de reușită a programului, cât și gestionarea tinerilor NEETs de către specialiștii SPO, în colaborare cu asistentul social, acolo unde se impune, folosind ca instrument de lucru managementul de caz.

În România,conform datelor INS, se estimează un număr de aproximativ 400.000 de tineri NEETs. Dintre acestia, în prezent, doar o mica parte sunt înregistrați în baza de date a ANOFM respectiv aproximativ 15% la cifra estimată.

Conform celui mai nou studiu privind tinerii NEET[[1]](#footnote-1), unii tineri NEET sunt expuși unui risc mai mare de a deveni NEET decât alții. **Tinerii cu un nivel scăzut de educație** au un risc de trei ori mai mare de a deveni NEET comparativ cu persoanele cu studii superioare, tinerii cu dizabilități sau probleme de sănătate sunt cu 40% mai expuși riscului de a deveni NEET decât cei care au o stare de sănătate bună.

Persoanele cu dizabilitati care se incadreaza in NEET reprezintă, in date statistice relative, aproximativ 6,5 **% din numărul total al tinerilor NEET**. Astfel, in cadrul aceste categorii de persoane vulnerabile, tinerii NEET cu dizabilitati fac parte din categoria persoanelor aflate intr-un grad extrem de ridicat de excluziune sociala, confruntandu-se deasemenea cu discriminarea multipla pe piata muncii, discriminare cauzata de o multime de factori. De asemenea, o categorie cu nevoi specifice și care presupune interventii personalizate este cea a tinerelor mame care au abandonat școala sau cea a tinerilor care au persoane în întreținere sau în îngrijire. Problemele tinerilor trebuie privite din mai multe perspective: abandonul școlar, nivel scăzut de educație sau calificare, dificultatea de a găsi un loc de muncă, ocuparea unui loc de muncă de calitate și durabil, șomaj, inclusiv șomaj de lungă durată. Contextul familial este, de asemenea, fundamental pentru determinarea cauzelor care au condus tânărul la statutul de NEET, pentru aceasta fiind nevoie de o implicare activă a mai multor factori, chiar de la nivelul comunității locale (asistent social, consilier școlar, mediator, asistent medical/medic etc.). Adesea, tinerii NEET se confruntă cu vulnerabilități multiple (sărăcie, dizabilitate plus lipsă de educație și competențe sau apartenență la o familie afectată de consumul de alcool, violență domestică, cu persoane aflată în îngrijire plus abandon școlar etc.). Pentru ieșirea din statutul de NEET, acești tineri au nevoie de asistență pe termen lung, măsuri de acompaniere și implicare directă, nu doar a agentului SPO, ci și a factorilor menționați mai sus, într-o intervenție integrată, la nivelul comunității. O analiza statistică a Serviciului Public de Ocupare SPO (Agenția Națională de Ocupare a Forței de Muncă) a arătat că aprox. 70% dintre tinerii care sunt înregistrați sunt absolvenți de liceu, 20% sunt absolvenți de învățământ superior, mai puțin de 5% sunt persoane cu dizabilități și sub 1% aparțin minorității rome (cei mai mulți dintre ei au fost identificați prin intermediul programelor implementate de SPO ex. *Caravana privind ocuparea forței de muncă, campanii de conștientizare organizate în parteneriat cu autoritățile publice locale*).

În primul trimestru din 2017, ANOFM va demara proiectul INTESPO prin care minimum 160.000 tineri vor fi înregistrați în baza de date SPO, vor beneficia de realizarea profilului, vor fi informați cu privire la opțiunile pe care le au și apoi monitorizați până la 6 luni după ieșirea din categoria de NEET. Pentru a beneficia de măsuri active pentru integrarea pe piața muncii, tinerii NEET vor fi identificați și înregistrați la Serviciul Public de Ocupare.

****

**1.2 Axa prioritară, prioritatea de investiții, obiectiv specific, rezultat așteptat**

* **Axa prioritară 2:** *Îmbunătăţirea situaţiei tinerilor din categoria NEET*
* **Obiectivul tematic 8:** *Promovarea unor locuri de muncă durabile și de calitate și sprijinirea mobilității lucrătorilor (Regulamentul (UE) nr. 1304/2013, art 3, alin 1, a)*
* **Prioritatea de investiții 8.ii** *Integrare durabilă pe piața muncii a tinerilor (FSE), în special a celor care nu au un loc de muncă, educație sau formare, inclusiv a tinerilor cu risc de excluziune socială și a tinerilor din comunitățile marginalizate, inclusiv prin punerea în aplicare a garanției pentru tineri*

*(Regulamentul (UE) nr. 1304/2013, art. 3, alin 1, a)*

* **Obiectiv specific**

În cadrul prezentului apel de proiecte este vizat următorul obiectiv specific:

* Obiectivul specific: 2.1: Creșterea ocupării tinerilor NEET șomeri cu vârsta între 16 - 24 ani, înregistrați la Serviciul Public de Ocupare, cu rezidența în regiunile eligibile

**Rezultate așteptate**

Rezultatul așteptat prin sprijinul financiar acordat în cadrul prezentului apel de proiecte este:

* *OS 2.1. - Ocupare crescută a tinerilor NEET cu vârsta între 16 - 24 ani, înregistrați la SPO, cu rezidența în regiunile eligibile, urmare a sprijinului primit;*

## **1.3 Tipul apelului de proiecte și perioada de depunere a propunerilor de proiecte**

Apel de tip non-competitiv, cu termen limită de depunere.

**SISTEMUL INFORMATIC MySMIS 2014 VA FI DESCHIS ÎN DATA DE … . ... .2017 ORA 10.00** **ŞI SE VA ÎNCHIDE ÎN DATA DE … . … .2017, ORA 16.00.**

Elaborarea propunerii de proiect va urma fazele mecanismului non-competitiv.

După aprobarea cererii de finanțare în baza finalizării procesului de evaluare şi selecție, contractele de finanțare pentru proiectele non-competitive se vor aproba prin ordin comun al ministrului fondurilor europene şi al ministrului de linie responsabil.

## **1.4 Acțiunile sprijinite în cadrul apelului**

În acord cu prevederile POCU 2014-2020, activitățile considerate eligibile sunt cele care urmăresc atingerea obiectivelor specifice 1.1.

Măsurile vor fi oferite după înregistrarea tinerilor NEET inactivi la SPO și profilarea acestora de către SPO.

Toți tinerii NEET înregistrați și profilați de AJOFM vor beneficia prin scheme naționale administrate de ANOFM și serviciile deconcentrate din subordinea acesteia AJOFM. Aceste măsuri nu vor putea fi incluse în proiectele finanțate prin prezentul apel, în schimb beneficiarii de proiecte vor putea să îndrume tinerii și angajatorii acestora pentru a putea beneficia rapid și eficient de aceste scheme.

**1. Subvenţionarea locurilor de muncă**

Angajatorii care oferă locuri de muncă, pe durată nedeterminată, tinerilor NEET absolvenţi ai unor instituţii de învăţământ, vor beneficia, lunar, pe o perioadă de maximum 12 luni, pentru fiecare tânăr încadrat, de o sumă în cuantum de 900 lei. Măsura de stimulare se acordă proporţional cu timpul efectiv lucrat de absolvent, precum şi pentru perioadele în care persoana se află în concediul de odihnă. În cazul în care tinerii NEET absolvenţi provin din categoria persoanelor cu dizabilități, subvenţia este acordată pentru o perioadă de 18 luni, pentru fiecare tânăr.

Angajatorul beneficiar de subvenţionarea locului de muncă are obligaţia menţinerii raporturilor de muncă/serviciu cu tinerii NEET absolvenţi angajaţi cel puţin 18 luni (12 luni perioada subvenționată + 6 luni perioadă de sustenabilitate).

**2. Stimularea mobilităţii**

Primele de mobilitate (prime de încadrare sau prime de instalare) se acordă tinerilor NEET care au domiciliul sau reședința, sau își stabilesc noul domiciliu sau noua reședință în zonele prevăzute în Planul Național de Mobilitate care se aprobă și se actualizează prin hotărâre de Guvern, la propunerea Ministerului Muncii, Familiei, Protecției Sociale și Persoanelor Vârstnice.

Beneficiază de prime de mobilitate tinerii NEET înregistraţi în evidenţele SPO care se încadrează în muncă, cu normă întreagă, pentru o perioadă de cel puţin 12 luni și tinerii NEET de cetățenie română care și-au exercitat dreptul la libera circulație a lucrătorilor în spațiul UE și SEE, pe o perioadă de cel puțin 36 luni.

Prima de încadrare se acordă, lunar, pe o perioadă de 12 luni.

Prima de instalare prevăzută la art.75 alin.(2) şi (3) din Legea 76/2002 privind sistemul asigurărilor pentru șomaj și stimularea ocupării forței de muncă, cu modificările și completările ulterioare se acordă în două tranșe, astfel:

• O tranșă egală cu 50% din cuantumul stabilit, la data instalării;

• O tranșă egală cu 50% din cuantumul stabilit, după expirarea perioadei de 12 luni de la angajare.

**3. Prima de activare**

Tinerii NEET șomeri înregistrați la SPO care nu beneficiază de indemnizație de șomaj, în situaţia în care se angajează cu normă întreagă, pentru o perioadă mai mare de 3 luni, ulterior datei înregistrării la agențiile pentru ocuparea forței de muncă, au dreptul la o primă de activare în valoare de 500 lei, neimpozabilă. Condiţia de a beneficia de această primă este să nu se încadreze la angajatorii cu care au fost în raporturi de muncă sau de serviciu în ultimele 12 luni.

De asemenea, tinerii NEET care beneficiază de prima de activare au dreptul la menţinerea acesteia şi în situaţia în care, în perioada de 3 luni de la angajare le încetează raportul de muncă sau de serviciu la primul angajator şi se încadrează, în termen de 30 de zile, la un alt angajator, în aceleaşi condiţii.

### **1.4.1. Teme secundare FSE**

Nu este cazul.

### **1.4.2 Teme orizontale**

Nu este cazul.

**1.5 Tipuri de solicitanți/parteneri eligibili**

Solicitant eligibil:

* ANOFM, în calitate de SPO (inclusiv unităţile cu personalitate juridică din subordinea sa)

Parteneri eligibili: nu e cazul

## **1.6 Durata proiectului**

Durata de implementare a proiectului este de 24 de luni.

La completarea cererii de finanțare în sistemul electronic se va evidenția durata fiecărei activități și sub-activități incluse în proiect.

## **1.7 Grup țintă**

În cadrul prezentului ghid al solicitantului – condiții specifice, grupul țintă cuprinde tineri NEET cu vârsta între 16-24 ani, cu domiciliul sau reședința în regiunile București-Ilfov, Nord-Est, Nord-Vest, Vest, Sud-Vest Oltenia, **înregistrați și profilați** de către SPO.

*Identificarea grupului țintă*

Identificarea, atragerea și menținerea grupului țintă în proiect reprezintă responsabilitatea beneficiarului. Procesul de identificare a tinerilor NEET este realizat de Serviciul Public de Ocupare*.*

**1.8 Indicatori specifici de program**

Fiecare propunere de proiect va avea în vedere următoarele ţinte minime obligatorii pentru indicatorii de realizare/ rezultat imediat (elemente de eligibilitate proiect):

|  | | **Indicatori de realizare** | | |
| --- | --- | --- | --- | --- |
| **Cod** | **Denumire indicator** | | **Total POCU** | **Ţinta minimă solicitată** |
| 4S1 | Tineri NEET șomeri cu vârsta cuprinsă între 16 -24 ani care beneficiază de sprijin | | **116,700** | **19,000** |

**Raportarea indicatorilor:**

Conform Regulamentului (UE) nr. 1304/2013, „Participanți” sunt *persoanele care beneficiază în mod direct de o intervenție din FSE, care pot fi identificate și cărora li se pot solicita caracteristicile, și pentru care sunt angajate cheltuieli specifice. Alte persoane nu vor fi clasificate ca participanți.*

Conform Regulamentului (UE) nr. 1304/2013, art. 5 *”Toți indicatorii comuni de realizare și de rezultat trebuie raportați pentru toate prioritățile de investiții”.* Pentru a răspunde acestei cerințe, solicitantul va avea obligația raportării indicatorilor comuni, conform **ghidului de raportare indicatori (comuni și specifici de program).**

Toate datele aferente indicatorilor privind participanții trebuie raportate conform atributelor menţionate în anexa I a Regulamentului 1304/2013 )

Solicitantul va putea selecta dintr-o listă predefinită în aplicația informatică indicatorii aferenți cererii de propuneri de proiecte și va completa ținte pentru acei indicatori pentru care se solicită acest lucru, așa cum i se va semnala și în sistemul informatic.

**Toți indicatorii menționați în prezentul apel de proiecte sunt obligatorii.**

După semnarea contractului de finanţare nerambursabilă cu AM/OI responsabil, dumneavoastră, în calitate de beneficiar, va trebui să demaraţi procedurile legale în vederea înregistrării ca operator de date cu caracter personal. Participanţii, în conformitate cu prevederile legale în vigoare, vor semna o declaraţie prin care îşi dau acordul privind utilizarea şi publicarea datelor personale.

**1.9 Alocarea financiară stabilită**

În cadrul prezentului apel de proiecte lansate în contextul Axei Prioritare 2 din cadrul Programului Operațional Capital Uman 2014-2020, bugetul alocat este de 12.000.000 **euro (cofinanțarea UE+ cofinanțarea națională).**

## **1.10 Valoarea maximã a proiectului, rata de cofinanțare**

Cursul de schimb care va fi utilizat pentru stabilirea acestei valori este cursul Inforeuro aferent lunii …, respectiv **1 EURO = … RON**.

### 

### **1.10.1 Valoarea maximã a proiectului**

* **Valoarea maximă eligibilă a unui proiect este de 12.000.000 euro.**

### **1.10.2 Cofinanțarea națională (cofinanțarea publică și cofinanțarea proprie)**

**Contribuția eligibilă minimă a solicitantului** reprezintă procentul din valoarea totală eligibilă a proiectului propus, care va fi suportat de solicitant.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program

## **2.2. Eligibilitatea proiectului**

Se va avea în vedere capitolul relevant din *Orientări privind accesarea finanțărilor în cadrul POCU 2014-2020* disponibil la http://www.fonduri-ue.ro/pocu-2014#implementare-program.

## **2.3. Încadrarea cheltuielilor**

Listă orientativă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |  |
| --- | --- | --- | --- |
| **Cheltuieli directe**  **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ sub activitatea în cauză | | | |
|  | **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| **Cheltuielile eligibile** **directe** | Cheltuieli salariale | Cheltuieli salariale cu managerul de proiect | * Salarii |
| Cheltuieli salariale cu personalul implicat in implementarea proiectului (în derularea activităților, altele decât management de proiect) | * Salarii |
| Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori): | Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori) | * Contribuții sociale aferente cheltuielilor salariale şi cheltuielilor asimilate acestora (contribuții angajați şi angajatori). |
| Cheltuieli cu subvenții/burse/premii | Subvenții /prime | * Prime de activare, de mobilitate - încadrare și/sau de instalare |
| Subvenții acordate angajatorilor | * Subvenții (ajutoare, premii) acordate angajatorilor (inclusiv pentru întreprinderile sociale de inserție) pentru încadrarea în muncă; |

**Reguli generale și specifice de decontare**

Cu privire la eligibilitatea cheltuielilor pentru achiziția de echipamente și pentru închirieri și leasing, trebuie respectate și plafoanele stabilite prin Orientări privind accesarea finanțărilor în cadrul Programului Operațional Capital Uman 2014-2020.

În cadrul proiectului pot fi decontate cheltuieli plafonate procentual, după cum urmează:

* **cheltuieli de tip FEDR** **aferente cheltuielilor directe**: nu este cazul.
* **cheltuielile generale de administrație:** nu este cazul.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul Orientări privind accesarea finanțărilor în cadrul Programului Operațional Capital Uman 2014-2020, precum și cu instrucțiunile de completare furnizate în sistemul informatic la apelurile de proiecte.*

# **CAPITOLUL 4. Procesul de evaluare și selecție a proiectelor**

Selecția proiectelor de sprijin pregătitor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020*
* *Metodologiei de evaluare și selecție a proiectelor POCU*
* *Criteriile de verificare a conformității administrative și a eligibilității*
* *Criteriile de evaluare și selecție*

# **CAPITOLUL 5. Depunerea și soluționarea contestațiilor**

Procesul de soluționare a contestațiilor se desfășoară în conformitate cu prevederile Metodologiei de verificare, evaluare și selecție a proiectelor POCU.

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile *Orientări privind accesarea finanțărilor în cadrul Programului Operațional Capital Uman 2014-2020* disponibil la http://www.fonduri-ue.ro/pocu-2014#implementare-program***.***

# **CAPITOLUL 7. Anexe**

ANEXA 1. Criteriile de verificare a conformității administrative și a eligibilității

ANEXA 2. Criterii de evaluare și selecție

1. Evaluarea intervențiilor POCU în domeniul ocupării forței de muncă. Evaluarea contribuției POCU la creșterea ocupării în rândul tinerilor

   NEETs. Raport de evaluare, Ministerul Fondurilor Europene (http://www.evaluare-structurale.ro/images/Y\_upload\_rapoarte/POCU/Raport\_Integral/Raport\_final\_Evaluarea\_interven%C8%9Biilor\_POCU\_%C3%AEn\_domeniul\_ocup%C4%83rii\_for%C8%9Bei\_de\_munc%C4%83.\_Evaluarea\_contribu%C8%9Biei\_POCU\_la\_cre%C8%99terea\_ocup%C4%83rii\_%C3%AEn\_r%C3%A2ndul\_tinerilor\_NEETs.\_Raport\_de\_evaluare\_2015.pdf) [↑](#footnote-ref-1)